Időpontja: **2017. április 22. szombat**, kiegészítő programok április 21 (péntek); április 23 (vasárnap)

Rajt-cél helyszíne: Apáczai Csere János Általános Iskola (Szendrő, Petőfi tér 1-3.)

Az Olimpiai Ötpróba rendezvénysorozat része a szombati esemény gyalogos távjai!

**Április 22 (szombat) programok:**

Gyalogos távok: 10, 15A, 15B, 25A, 25B, 35, 50 km,

kombinált táv, 22 km gyaloglás és 3 km evezés a festői szépségű Rakaca-tavon.

Kerékpáros távok: 50, 80 km és 100 km. Újdonság a 100 km-es táv. A 80 km –es és 100 km-es kerékpáros távok is külön megállhatnak kenuzni a tóparton. Az evezéssel töltött idő jóváírásra kerül.

**Kiegészítő rendezvények:**

Április 21 (péntek): Pincejáró túra

Április 23 (vasárnap): Várséta, kenuzási lehetőség

Április 22-24 (szombat - vasárnap): Kastélylátogatás, barlanglátogatás

**Étkezési lehetőség:**

Előzetes jelentkezés 2016. április 19 23.00.

**Megjegyzés az összes távhoz:**

Térkép: **Gömör – Tornai Karszt és Cserehát turista atlasz (Javasolt a 2015-ös kiadás)**

A túraútvonalak változás jogát fenntartjuk az esetleges előre nem látható külső körülmények változása miatt. Az esetleges változásokról a weboldalon mindenképpen értesítünk mindenkit.

A rajt megközelítése: a vonattal érkezők Szendrő – Felső, a busszal érkezők Szendrő Fő tér megállóhelyeknél szálljanak le. A városban szervezők és útbaigazító táblák segítenek megtalálni a rajthelyet. Rajt és a cél helyszíne minden esetben a Szendrő Petőfi tér 1. Apáczai Csere János Általános Iskola a szendrői Római Katolikus Templom mellett.

Útvonalak gps koordinátái előre letölthetők a weboldalról, valamint mobiltelefonos Androidos alkalmazás is segíti a résztvevők tájékozódását. Bizonyos távok szakaszeredményeit a túra után feltesszük weboldalunkra.

**Díjazás:**

Minden teljesítő oklevelet, kitűzőt, tombolát kap. Az egyes ellenőrző pontokon meglepetések.

A túrát követően vendéglátás, mindenkinek tombolaszelvény jár.

Legjobb, legszerencsésebb egyéni és csoportos indulók külön díjakat kapnak.

Pályázatokon – túraleírás, fotó és videó pályázaton - is részt vehetnek a túrán indulók, melyeken további nyeremények zsebelhetők be.

**Előzetes nevezés/jelentkezés:**

Előnevezést www.szendroitur.hu a weboldalon.

Nevezni a helyszínen is lehetséges.

A Kombinált táv esetén valamint a kerékpáros távok kenuzási lehetőségét csak az előzetes regisztráltaknak tudjuk az indulását teljes mértékben biztosítani a szűkös kapacitások miatt.

Az étkezési lehetőséget is csak a regisztráltak számára tudjuk teljes mértékben biztosítani a főzési kapacitások előzetes tervezése miatt.

**Nevezési díj és kedvezmények:**

Nevezési díj alapárai távonként:

|  |  |  |  |
| --- | --- | --- | --- |
| **TÁV** | **Alapdíj** | **TÁV** | **Alapdíj** |
| Pincejáró | 900 Ft | 35 km | 1100 Ft |
| 10 km | 800 Ft | 50 km | 1200 Ft |
| 15 km A | 800 Ft | 25 Extra | 1100 Ft |
| 15 km B | 800 Ft | 50 km kerékpár | 900 Ft |
| 25 km A | 900 Ft | 80 km kerékpár | 1100 Ft |
| 25 km B | 900 Ft | 100 km kerékpár | 1200 Ft |

**Kedvezmény igénybevételi lehetőségek:**

A kedvezmények össze nem vonható, a kedvezőbb feltétel érvényesíthető.

**Internetes előregisztráció esetén 100 Ft** kedvezmény biztosítunk a résztvevőknek. Interneten történő nevezés esetén, csak abban az esetben tudjuk a kedvezményt biztosítani ha **hiánytalanul kitöltött** az előregisztrációs adatlap és a túrán az **előzetes jelentkezésnek megfelelő távon indul el**.

**Családi kedvezmény** 200 Ft/fő, családnak minősül az a minimum 4 fős csoport amelyet szülők és gyermekeik alkotnak.

**TTT, MSTSZ, MTSZ tagoknak és a Magyar Turista Kártyával rendelkezőknek** a nevezési díjból 200 Ft kedvezmény, tagsági kártya felmutatása esetén.

200 Ft kedvezmény érvényes a **15 fő fölött érkező általános és középiskolás iskolás csoportokra**. Közösen rajtoló és közösen haladó csoportok esetén a csoporthoz tartozó résztvevőknek. Előzetesen a csoport indulási szándékát jelezni szükséges – nem szükséges a pontos résztvevői létszám megadása.

A **szombati napon két távot teljesítőknek** a 2. táv nevezési díja a teljes nevezési díj 50%-a kivéve a lovas programok.

Háziállatok is indulhatnak a túrán. A háziállatokért minden esetben az állat gazdája vállalja a felelősséget. Amennyiben a túrán a nevezése megtörténik, akkor szerepel az adatbázisban jogosult oklevélre, és jelvényre.

**Szeretettel várunk minden kedves túrázni vágyót!**

Hiszen ne feledjétek a mottónk!

**Indulj el a Vitézlőn, elnyűtt testből Vitéz lőn!**